Organizácia vyučovania na ZŠ Jedľové Kostoľany 75

od 11.1.2021

Vzhľadom na okolnosti súvisiace s pandémiou a so zavedením „locdownu“ na území SR do 24.1.2021 **upravujem výchovno – vzdelávací proces** v súlade s usmernením Ministerstva školstva SR a v zmysle pokynov ŠPU nasledovne :

# Žiaci na I. stupni

1. **Od 11.1. -18.1.2021** (predbežne) prechádzajú aj žiaci z I. stupňa **na dištančné vzdelávanie z domu.**
2. Rodičovi, v prípade potreby, bude vyplácaná **pandemická OČR.**
3. Rozvrh 1.stupňa pre žiakov pri dištančnom vzdelávaní triedne učiteľky upravený s časovým rozpisom hodín doručia zákonným zástupcom najneskôr do 8.1.2021. Zároveň bude zverejnený na webovej stránke školy.
4. Žiaci, ktorí potrebovali pomoc pri učení **od pedagogických asistentov**, budú mať i naďalej k dispozícii ich asistenciu pri vypracovávaní úloh a aj pri učení on–line na dennej báze, príp. podľa potreby a dohody s rodičom. Pedagogická asistentka bude kontaktovať telefonicky zákonných zástupcov.
5. Triedna učiteľka tiež uvedie pre rodičov vo svojej triede **1-2 konzultačné hodiny v týždni,** počas ktorých ju môžete kontaktovať v prípade potreby. Mimo nich výnimočne - a len po dohode s ňou.
6. **ŠKD** v tomto týždni nebude otvorený.
7. **Komunikácia rodič - učiteľ** môže prebiehať len počas pracovných dní v čase od 8:00h do 16:00h.
8. **Ako to bude od 18.1. 2021- do 24.1.2021 -** predbežne sa v Covid automate uvádza, že by sa mohli do školy vrátiť žiaci I. stup. za odporúčania otestovania rodiča a zamestnancov školy. Závisí to však od situácie. Určite Vás budeme včas informovať o ďalšom postupe, ako náhle sa o ňom právoplatne rozhodne.
9. **V prípade nejasností** alebo potreby môžete kontaktovať triedne učiteľky.

# Žiaci na II. stupni

1. **Pokračujeme** vo vzdelávaní podľa doterajšieho už nastaveného dištančného rozvrhu.
2. **Klasifikácia žiakov za I. polrok** Ministerstvo školstva v médiách informovalo aj o možnosti predĺženia polročnej klasifikácie do 31.3.2021 v situácii, keď nemá dieťa dostatok priebežného hodnotenia. Pedagógovia v našej škole pracovali v priebehu celého polroka na tom, aby mali dosť podkladov pre ukončenie klasifikácie k riadnemu termínu 31.1.2021 a to bude naším cieľom. Plánujeme klasifikáciu ukončiť štandardne, teda známkami. Ďalšie podrobnosti k tejto téme zašleme po rozbehnutí online vzdelávania.

 Naďalej platí, **že v dopoludňajších hodinách si každý žiak plní školské povinnosti** a nemá byť zastihnutý v tomto čase na prechádzke obcou alebo na nákupe.

## V mesiaci január prebehnú on–line rodičovské združenia, aby ste boli ako rodičia informovaní o doterajšom prospechu svojich detí.

**Termín** nastaví triedna učiteľka v každom ročníku individuálne, po dohode s Vami.

 **Ruší sa Testovanie 5** v piatom ročníku.

**Prijímacie skúšky** na stredné školy **pre 9. ročník** prebehnú v dňoch **3.-4. mája**

**2021.**

Kritériá si určuje každá škola individuálne. Je potrebné sledovať si ich webové stránky. Výchovná poradkyňa, p. Mgr.Adamcová, Vám priebežne bude zasielať všetky nové informácie, ktoré jej budú doručené.

 **Testovanie 9** prebehne, a to v dňoch **9.-10.jún 2021**

# Slovo na záver:

Žiaci, pristupujte k učeniu zodpovedne a pravidelne každý deň. Pracujte podľa pokynov vyučujúcich a úlohy odovzdávajte načas. Nepoľavujte. Ďakujem rodičom za každú ústretovosť a porozumenie.

**Mgr. Ivana Filipčíková, riaditeľka školy**

V Jedľových Kostoľanoch 5.1.2021